கேள்வி: யாங் டி பெர்துவான் நெகாரா பற்றி விளக்கவும்.
பதில்: யாங் டி பெர்துவான் நெகாரா (ஆங்கிலம்: ''Yang di-Pertuan Negara''; மலாய் மொழி: ''Yang di-Pertuan Negara'') என்பது தென்கிழக்கு ஆசியாவில் மலாய் மொழி பேசும் சில நாடுகளில் அரச தலைவருக்கான பதவிப் பெயர் ஆகும். இந்தப் பதவிப் பெயர் புரூணை, மற்றும் சிங்கப்பூர் ஆகிய நாடுகளில் பல்வேறு காலங்களில் அதிகாரப்பூர்வ பட்டப் பெயராகப் பயன்படுத்தப்பட்டது. * யாங் டி பெர்துவா நெகிரி ''(Yang di-Pertua Negeri)'' எனும் பதவி மலேசியாவின் பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி. * யாங் டி பெர்துவான் நெகாரா ''(Yang di-Pertuan Negara)'' எனும் பதவி 1965-ஆம் ஆண்டுக்கு முன்னர் சபா, சிங்கப்பூர், புரூணை ஆகிய மாநிலங்களின் (கவர்னர்) ஆளுநரைக் குறிப்பிடும் பதவி. * யாங் டி பெர்துவான் அகோங் ''(Yang di-Pertuan Agong)'' எனும் பதவி மலேசியா நாட்டின் பேரரசரைக் குறிப்பிடும் பதவி.
கேள்வி: யாங் டி பெர்துவான் நெகாரா - சபா பற்றி நீங்கள் என்ன அறிந்துள்ளீர்கள்?
பதில்: சபா மாநிலத் தலைவர், ஒரு காலத்தில் யாங் டி பெர்துவான் நெகாரா ''(Yang Di-Pertua Negara)'' என்று அழைக்கப்பட்டார். தற்சமயம் யாங் டி பெர்துவா நெகாரா ''(Yang Di-Pertua Negeri)'' என்று அழைக்கப் படுகிறார்.
கேள்வி: யாங் டி பெர்துவான் நெகாரா - சிங்கப்பூர் குறித்து விரிவாக சொல்லுங்கள்.
பதில்: 1959-ஆம் ஆண்டுக்கு முன்னர், ஐக்கிய இராச்சியம் பிரதிநிதியாக ஒரு காலனித்துவ ஆளுநர் ''(Governor of Singapore)'', சிங்கப்பூரில் பொறுப்பு வகித்தார். சிங்கப்பூருக்குச் சுயாட்சியை வழங்கிய அரசியலமைப்பின் திருத்தங்களைத் தொடர்ந்து, காலனித்துவ ஆளுநர் எனும் பதவி யாங் டி பெர்துவான் நெகாரா என்று மாற்றம் காணப்பட்டது. யாங் டி பெர்துவான் நெகாரா எனும் பதவி ஓர் அரசுத் தலைவர் என்று நேரடியாக அர்த்தம் கொண்டு இருந்த போதிலும், அரசியலமைப்பு ரீதியில், சட்டப்படியாக ஒரு தலைமை நிர்வாகி போல செயல்பட வேண்டிய நிலையில் இருந்தது.[https://books.google.co.uk/books?id=P4MfDPeBkIMC&lpg=PA53&vq=pertuan&pg=PA9#v=onepage&q=pertuan&f=false The head of state in Singapore: An historical perspective] in ''Managing Political Change in Singapore: The Elected Presidency, Kevin Tan, Peng Er Lam, Routledge, 1997, page 9
கேள்வி: யாங் டி பெர்துவான் நெகாரா - சிங்கப்பூரின் முதல் யாங் டி பெர்துவான் நெகாரா குறித்து விரிவாக சொல்லுங்கள்.
பதில்: ஓர் இடைக்கால ஏற்பாட்டின் கீழ், சிங்கப்பூரின் கடைசி காலனித்துவ ஆளுநர் சர் வில்லியம் கூடே ''(Sir William Goode)'' என்பவர்; 1959 ஜூன் 3-ஆம் தேதி முதல் 1959 டிசம்பர் 3-ஆம் தேதி வரையில் சிங்கப்பூரின் முதல் யாங் டி பெர்துவான் நெகாராவாகப் பணியாற்றினார். அதன் பின்னர் அந்தப் பொறுப்பை யூசுப் இசாக் (Yusof bin Ishak) ஏற்றுக் கொண்டார். இவர் பதவி ஏற்ற அதே 1959 டிசம்பர் 3-ஆம் தேதிதான் சிங்கப்பூருக்கான புதிய தேசியக் கொடி; மரபுச் சின்னம் (coat of arms); நாட்டுப் பண் ஆகியவை பெறப்பட்டன.[https://books.google.co.uk/books?id=NuLVAAAAMAAJ&dq=Seet+%22The+Istana%22+2000&focus=searchwithinvolume&q=%22Yusof+bin+Ishak%22+ ''The Istana''], K. K. Seet, Peter Mealin, Times Editions, 2000, page 88 1963-ஆம் ஆண்டில் சிங்கப்பூர் அரசு, மலேசியாவின் 14-ஆவது மாநிலமாக இணைக்கப்பட்ட பின்னரும் யாங் டி பெர்துவான் நெகாரா பதவி தக்க வைக்கப்பட்டது. அந்தக் கட்டத்தில் சிங்கப்பூரின் யாங் டி பெர்துவான் நெகாரா; மலேசியாவின் யாங் டி பெர்துவான் அகோங் அவர்களின் கீழ் செயல்பட்டு வந்தார்.